pythainlp/thaigov-v2-corpus-22032023 huggingface dataset:
วันจันทร์ที่ 14 มีนาคม 2565
โฆษกรัฐบาล เผยนายกฯ เตรียมเป็นประธานการประชุม ศบค. ชุดใหญ่ 18 มีนาคม นี้ ขณะที่ สธ. เตรียมเสนอผ่อนคลายกิจการ/กิจกรรม เพื่อพร้อมเข้าสู่โรคประจำถิ่น
โฆษกรัฐบาล เผยนายกฯ เตรียมเป็นประธานการประชุม ศบค. ชุดใหญ่ 18 มีนาคม นี้ ขณะที่ สธ. เตรียมเสนอผ่อนคลายกิจการ/กิจกรรม เพื่อพร้อมเข้าสู่โรคประจำถิ่น
วันนี้ (14 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมศูนย์บริหารสถานการณ์โควิด-19 หรีอ ศบค. ชุดใหญ่ ในวันศุกร์ที่ 18 มีนาคม นี้ โดยคาดว่า กระทรวงสาธารณสุขและหน่วยงานที่เกี่ยวข้องจะมีการเสนอปรับมาตรการต่าง ๆ ทั้งการควบคุม เฝ้าระวัง และป้องกันโควิด-19 ให้สอดคล้องกับสถานการณ์การแพร่ระบาด รวมทั้งอาจมีการพิจารณาคลายล๊อคกิจกรรมต่าง ๆ เพื่อให้ประชาชนเดินหน้าใช้ชีวิตได้อย่างปกติ ในขณะที่ กระทรวงสาธารณสุขกำหนดแผน เปลี่ยนจากการระบาด (Pandemic) เป็นระยะเข้าสู่โรคประจำถิ่น (Endemic approach) โดยแบ่งออกเป็น 4 ระยะ (4 เดือน) หรือเรียกว่า 3 บวก 1 ดังนี้ ระยะที่ 1 (12 มี.ค.-ต้น เม.ย.65) เรียกว่า Combatting เป็นระยะต่อสู้ ต้องกดตัวเลขผู้ติดเชื้อไม่ให้สูงกว่านี้ เพื่อลดการระบาด ลดความรุนแรงลง โดยจะมีมาตรการต่าง ๆ ออกไป ระยะที่ 2 (เม.ย.-พ.ค.65) เรียกว่า Plateau คือ การคงระดับผู้ติดเชื้อไม่ให้สูงขึ้น ให้เป็นระนาบจนลดลงเรื่อย ระยะที่ 3 (ปลาย พ.ค.-30 มิ.ย.65) เรียกว่า Declining คือ การลดจำนวนผู้ติดเชื้อลงให้เหลือ 1,000 - 2,000 ราย และ ระยะ 4 (บวก 1) ตั้งแต่ 1 ก.ค.2565 เป็นต้นไป เรียกว่า Post pandemic คือ ออกจากโรคระบาดเข้าสู่โรคประจำถิ่น สิ่งที่เราจะทำคือ การปรับเป้าหมาย โดยไม่จำเป็นต้องกำหนดเรื่องตัวเลขผู้ติดเชื้อ เนื่องจากสถานการณ์ปรับเปลี่ยนได้ตลอดเวลา แต่ยังเน้นเป้าหมายการฉีดวัคซีนป้องให้มากขึ้น โดยเฉพาะกลุ่มเสี่ยง 608 เพื่อปรับอัตราเสียชีวิตให้ลดลงและเน้นการรักษาในกลุ่มเสี่ยงต่อความรุนแรงของโรคให้มีประสิทธิภาพมากขึ้น
สำหรับผู้ติดเชื้อโควิด-19 รายใหม่ วันนี้ รวม 22,130 ราย จำแนกเป็น ผู้ป่วยจากในประเทศ 22,103 ราย ผู้ป่วยมาจากต่างประเทศ 27 ราย ผู้ป่วยสะสม 983,520 ราย (ตั้งแต่ 1 มกราคม 2565) หายป่วยกลับบ้าน 23,508 ราย หายป่วยสะสม 788,794 ราย (ตั้งแต่ 1 มกราคม 2565) ผู้ป่วยกำลังรักษา 225,889 ราย เสียชีวิต 69 ราย การให้บริการวัคซีน โควิด-19 สะสมอยู่ที่ 126,176,878 โดส เข็มที่ 1 ฉีดสะสม 54,419,126 โดส เข็มที่ 2 ฉีดสะสม 49,977,239 โดส เข็มที่ 3 ฉีดสะสม 19,907,958 โดส เข็มที่ 4 ฉีดสะสม 1,872,555 โดส
.............................
วันพฤหัสบดีที่ 16 ธันวาคม 2564
ครองแชมป์ 2 ปีซ้อน! “ข้าวหอมมะลิไทย” ชนะการประกวดข้าวดีที่สุดในโลก ปี 2021
.....
กระทรวงพาณิชย์ เผย “ข้าวหอมมะลิ 105” จากประเทศไทย ได้รับรางวัลชนะเลิศการประกวดข้าวโลก “World’s Best Rice Award 2021” ซึ่งเป็นการครองแชมป์ปีที่ 2 ติดต่อกัน นับเป็นอีกหนึ่งความภาคภูมิใจของคนไทย สะท้อนให้เห็นถึงความทุ่มเทของทุกฝ่ายในการพัฒนาคุณภาพและมาตรฐานข้าวไทยอย่างต่อเนื่อง
.
ขณะที่ยอดการส่งออกข้าวปีนี้ มีแนวโน้มเกิน 6 ล้านตัน ตามเป้าหมายที่กำหนดไว้ ล่าสุด (13 ธ.ค. 64) ส่งออกแล้ว 5.82 ล้านตัน โดยในเดือน พ.ย. ที่ผ่านมา มียอดใบขออนุญาตส่งออกข้าวถึง 825,000 ตัน ซึ่งสูงที่สุดในรอบ 11 เดือน
#ไทยคู่ฟ้า#ร่วมต้านโควิด19
-------------------
วันจันทร์ที่ 8 สิงหาคม 2565
รัฐบาลจัดการฉีดภูมิคุ้มกันโควิด-19 สำเร็จรูป แก่ผู้มีภูมิคุ้มกันต่ำ
วันอาทิตย์ที่ 7 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยกระดับการดูแลประชาชนที่มีความเสี่ยงเจ็บป่วยรุนแรงหากติดเชื้อโควิด-19
โดยให้สถานพยาบาลจัดการฉีดภูมิคุ้มกันสำเร็จรูป ซึ่งมีฤทธิ์ลบล้างเชื้อโควิด-19
ให้แก่ผู้มีภูมิคุ้มกันต่ำหรือผู้ที่ได้รับวัคซีนแล้วร่างกายไม่สามารถสร้างภูมิคุ้มกันได้
เพื่อลดโอกาสเจ็บป่วยรุนแรงจนถึงเสียชีวิต โดยกลุ่มเป้าหมายระยะแรก เช่น
ผู้ป่วยไตวายระยะเรื้อรังที่ต้องรับการฟอกไต ผู้ที่ได้รับการปลูกถ่ายอวัยวะ ผู้ป่วยปลูกถ่ายไขกระดูก
สามารถปรึกษาแพทย์เพื่อพิจารณารับการฉีดภูมิคุ้มกันสำเร็จรูปได้ นอกจากนี้
ได้ให้สำนักงานสาธารณสุขทุกจังหวัดสำรวจและจัดทำทะเบียนรายชื่อผู้ป่วยที่เข้าเกณฑ์ในสถานพยาบาลทุกสัง
กัด เพื่อให้ประชาชนกลุ่มเป้าหมายได้รับการดูแลอย่างทั่วถึง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 20 เมษายน 2565
"กระทรวงกลาโหม ขอแสดงความเสียใจครอบครัวทหารที่เสียชีวิต ขณะปฏิบัติหน้าที่รักษาสันติภาพในภารกิจของสหประชาชาติ"
#กระทรวงกลาโหม #สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันพฤหัสบดีที่ 8 กรกฎาคม 2564
ปลัดเกษตรฯ เผยความก้าวหน้าโครงการ 1 ตำบล 1 กลุ่มเกษตรทฤษฏีใหม่เป็นไปตามแผน พร้อมปรับรูปแบบการอบรมให้สอดคล้องกับสถานการณ์การแพร่ระบาดของโรคโควิด-19
ปลัดเกษตรฯ เผยความก้าวหน้าโครงการ 1 ตำบล 1 กลุ่มเกษตรทฤษฏีใหม่เป็นไปตามแผน พร้อมปรับรูปแบบการอบรมให้สอดคล้องกับสถานการณ์การแพร่ระบาดของโรคโควิด-19
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารโครงการ 1 ตําบล 1 กลุ่มเกษตรทฤษฎีใหม่ ครั้งที่ 3/2564 ผ่านระบบออนไลน์เมื่อเร็ว ๆ นี้ ว่า
ที่ประชุมได้รับทราบความก้าวหน้าผลการดําเนินงานที่ผ่านมา ประกอบด้วย ความก้าวหน้าการรับสมัครเกษตรกรและจ้างงาน เกษตรกรเป้าหมาย 32,000 ราย ผลการคัดเลือก 29,365 ราย การจ้างแรงงานเกษตรทฤษฎีใหม่ระดับตําบล เป้าหมาย 16,000 ราย ผลการคัดเลือก 14,061 ราย
ในส่วนการดำเนินงานในพื้นที่เป้าหมาย 70 จังหวัด มีความคืบหน้าไปด้วยดี การฝึกอบรมเกษตรกรที่เข้าร่วมโครงการ มีการจัดอบรมกระบวนการเรียนรู้ทั้งหมด 4 ครั้ง โดยกระบวนการเรียนรู้ครั้งที่ 1 อบรมหลักปรัชญาเศรษฐกิจพอเพียงและการพัฒนาเกษตรทฤษฎีใหม่ จัดอบรมไปแล้ว 21 จังหวัด อยู่ระหว่างดำเนินการ 49 จังหวัด กระบวนการเรียนรู้ครั้งที่ 2 การวิเคราะห์พื้นที่และวางแผนการผลิต กระบวนการเรียนรู้ครั้งที่ 3 การรวมกลุ่ม และกระบวนการเรียนรู้ครั้งที่ 4 เพิ่มประสิทธิภาพการเรียนรู้ ทั้ง 3 กระบวนการได้ดำเนินการไปเพียง 1 จังหวัด อยู่ระหว่างดำเนินการ 69 จังหวัด เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
การปรับปรุงแปลงเกษตรทฤษฎีใหม่ (ขุดสระเก็บกักน้ำ) ความก้าวหน้าการดำเนินงานรอบที่ 1 เป้าหมายเกษตรกรจํานวน 18,196 ราย ดําเนินงานในพื้นที่ 1,981 ตําบล ขุดเสร็จ 7,514 ราย อยู่ระหว่างดําเนินการ 10,682 ราย รอบที่ 2 เป้าหมายเกษตรกรจํานวน 11,636 ราย พื้นที่ดําเนินการ 67 จังหวัด 1,673 ตําบล อนุมัติเป้าหมายดําเนินการครบตามเป้าหมายที่กําหนดแล้ว อยู่ระหว่างการดําเนินงานขุด
นอกจากนี้ ที่ประชุมยังได้เห็นชอบในหลักการแนวทางปฏิบัติการจัดฝึกอบรมเกษตรกรโครงการ 1 ตําบล 1 กลุ่มเกษตรทฤษฎีใหม่ ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ผ่านสื่ออิเลคทรอนิกส์ ซึ่งถือเป็นการให้ความร่วมมือกับรัฐบาลในการปฏิบัติตามมาตรการต่าง ๆ เพื่อป้องกันการแพร่ระบาดของโรคติดเชื้อไวรัสโคโรนา 2019 และเพื่อให้การจัดกิจกรรมฝึกอบรมเพื่อสร้างความรู้ให้กับเกษตรกรสามารถดําเนินการไปได้ด้วยความเรียบร้อย จึงกําหนดแนวทางการปฏิบัติการจัดฝึกอบรมเกษตรกรผ่านสื่ออิเลคทรอนิกส์ สําหรับเป็นทางเลือกให้สํานักงานเกษตรและสหกรณ์จังหวัดได้พิจารณาดําเนินการตามความเหมาะสมสอดคล้องกับสถานการณ์ในพื้นที่ โดยมีแนวทางการดําเนินงาน ดังนี้ 1) เนื้อหาและหลักสูตรการฝึกอบรมในทุกกระบวนการเรียนรู้ ให้มีเนื้อหาสาระเป็นไปตามที่ระบุไว้ในคู่มือโครงการ 1 ตําบล 1 กลุ่มเกษตรทฤษฎีใหม่ กระทรวงเกษตรและสหกรณ์ และ 2) วิธีการถ่ายทอดความรู้จากการรวมกลุ่มเกษตรกรเพื่อเข้ารับฟังการบรรยาย ชมการสาธิตวิธี และลงมือฝึกปฎิบัติ ปรับเปลี่ยนเป็น การถ่ายทอดความรู้ผ่านสื่ออิเลคทรอนิกส์ ในรูปแบบต่าง ๆ อาทิ วีดิทัศน์ (คลิปวีดีโอ ทั้ง ระบบออนไลน์ และ ออฟไลน์) เป็นรูปแบบการสื่อสารแบบ 2 ทาง เช่น การบรรยายถ่ายทอดสด (Live สด) ผ่านระบบ Zoom เป็นต้น
ในขณะเดียวกันได้มีการเผยแพร่ความรู้ให้แก่เกษตรกรผ่าน Social Media เช่น Facebook Line Youtube TV. วิทยุ ด้วยแล้ว ส่วนการสนันสนุนปัจจัยการผลิตด้านพันธุ์พืช ปศุสัตว์ ประมง และการปรับปรุงบำรุงดิน โดยกรมส่งเสริมการเกษตร กรมปศุสัตว์ กรมประมง และกรมพัฒนาที่ดิน มีความพร้อมสนับสนุนให้แก่เกษตรกรเมื่อขุดสระเสร็จแล้ว.
วันเสาร์ที่ 12 กุมภาพันธ์ 2565
องค์การอนามัยโลกประกาศมอบรางวัลแก่ 2 บุคลากรสาธารณสุขไทย
องค์การอนามัยโลกประกาศมอบรางวัลระดับโลกแก่บุคลากรสาธารณสุขไทย 2 ท่าน โดย ศ.นพ.ประกิต วาทีสาธกกิจ รับรางวัล Dr LEE Jong-wook จากการรณรงค์เพื่อการไม่สูบบุหรี่ และนพ.ไพศาล ร่วมวิบูลย์สุข จักษุแพทย์จอประสาทตา รพ.ราชวิถี รับรางวัล Sasakawa Health Prize
องค์การอนามัยโลกประกาศมอบรางวัลระดับโลกแก่บุคลากรสาธารณสุขไทย 2 ท่าน โดย ศ.นพ.ประกิต วาทีสาธกกิจ รับรางวัล Dr LEE Jong-wook จากการรณรงค์เพื่อการไม่สูบบุหรี่ และนพ.ไพศาล ร่วมวิบูลย์สุข จักษุแพทย์จอประสาทตา รพ.ราชวิถี รับรางวัล Sasakawa Health Prize ในการคัดกรองเบาหวานเข้าจอประสาทตา
นพ.รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข เปิดเผยว่า ในการประชุมคณะกรรมการบริหารองค์การอนามัยโลก สมัยที่ 150 เมื่อวันที่ 29 มกราคม 2565 ประเทศไทยโดยกองการต่างประเทศ กระทรวงสาธารณสุข ร่วมกับกรมการแพทย์ และสำนักงานกองทุนสนับสนุนการสร้างเสริมสุขภาพ (สสส.) ดำเนินการเสนอชื่อบุคลากรสาธารณสุขไทยเพื่อเข้ารับการพิจารณารางวัลระดับโลก 2 ท่าน ได้แก่ ศ.นพ.ประกิต วาทีสาธกกิจ ประธานมูลนิธิรณรงค์เพื่อการไม่สูบบุหรี่ ในรางวัล Dr LEE Jong-wook Memorial Prize for Public Health และนพ.ไพศาล ร่วมวิบูลย์สุข นายแพทย์ทรงคุณวุฒิ ด้านเวชกรรม สาขาจักษุวิทยา โรงพยาบาลราชวิถี กรมการแพทย์ในรางวัล Sasakawa Health Prize
นพ.รุ่งเรืองกล่าวว่า ที่ประชุมคณะกรรมการบริหารองค์การอนามัยโลกได้พิจารณาและประกาศรับรองให้ทั้ง 2 ท่านได้รับรางวัลดังกล่าว เนื่องจาก ศ.นพ.ประกิต วาธีสาธกกิจ เป็นผู้ที่มีคุณูปการโดดเด่นต่อวงการสาธารณสุข ได้ผันตัวเองมาทำงานในภาคประชาสังคมในการสร้างเสริมสุขภาพ โดยเฉพาะการรณรงค์เพื่อการไม่สูบบุหรี่ มีผลงานเชิงประจักษ์เป็นที่ยอมรับทั้งในระดับประเทศและนานาประเทศ ขณะที่ นพ.ไพศาล ร่วมวิบูลย์สุข เป็นจักษุแพทย์เชี่ยวชาญด้านการรักษาโรคจอประสาทตา ที่มุ่งมั่นแก้ไขปัญหาตาบอดในประเทศไทย โดยเฉพาะภาวะเบาหวานเข้าจอประสาทตา ซึ่งเคยเป็นสาเหตุที่ทำให้ตาบอดลำดับที่ 2 ของประเทศ โดยพัฒนาวิธีการคัดกรองด้วยการใช้ภาพถ่ายจอประสาทตา และริเริ่มโครงการฝึกอบรมบุคลากรที่ไม่ใช่จักษุแพทย์ให้สามารถคัดกรองผู้ป่วยโรคจอประสาทตาได้ โดยเฉพาะพื้นที่ห่างไกลที่ขาดแคลนจักษุแพทย์ จนนำไปสู่นโยบายของกระทรวงสาธารณสุขในการตรวจคัดกรองผู้ป่วยเบาหวานเข้าจอประสาทตาทั่วประเทศโดยไม่เสียค่าใช้จ่าย นอกจากนี้ ยังเพิ่มการเข้าถึงยารักษาเบาหวานเข้าจอประสาทตา ส่งผลให้จำนวนผู้ป่วยที่ตาบอดอันเนื่องมาจากภาวะเบาหวานเข้าจอประสาทตาลดลงอย่างมาก
ทั้งนี้ จะมีพิธีมอบโล่ประกาศเกียรติคุณในระหว่างการประชุมสมัชชาอนามัยโลก สมัยที่ 75 ในเดือนพฤษภาคม 2565 โดยรางวัล Dr LEE Jong-wook Memorial Prize for Public Health ก่อตั้งขึ้นในปี 2551 มอบให้กับบุคคล สถาบัน และองค์กรภาครัฐหรือเอกชนที่มีคุณูปการด้านสาธารณสุขอย่างโดดเด่น มีจุดมุ่งหมายเพื่อสนับสนุนการขยายขอบเขตการทำงานด้านสาธารณสุขให้สามารถดำเนินงานได้เพิ่มมากขึ้น ส่วนรางวัล Sasakawa Health Prize ก่อตั้งขึ้นในปี 2527 ตามความคิดริเริ่มและด้วยทุนสนับสนุนจากมูลนิธิอุตสาหกรรมการต่อเรือแห่งประเทศญี่ปุ่น และมูลนิธิ Sasakawa Memorial Health Foundation มอบให้กับบุคคล หรือสถาบัน หรือ องค์กรพัฒนาเอกชน หรือองค์กรที่ประสบความสำเร็จในการทำงานด้านนวัตกรรมที่โดดเด่นในการพัฒนาบริการปฐมภูมิ
************************************** 12 กุมภาพันธ์ 2565
วันพฤหัสบดีที่ 7 เมษายน 2565
ธอส. เปิดให้บริการ dStatement ขอ bank statement ในรูปแบบดิจิทัลระหว่างธนาคาร ผ่าน Application : GHB ALL เพื่อยื่นขอสินเชื่อ ได้แล้ววันนี้!!
ธอส. อำนวยความสะดวกให้กับลูกค้าที่ต้องการขอสินเชื่อ ด้วยการเปิดให้บริการ dStatement (digital bank statement) บริการรับส่งข้อมูลรายการเคลื่อนไหวบัญชีเงินฝาก (bank statement) ในรูปแบบดิจิทัลโดยตรงระหว่างสถาบันการเงินด้วยกัน
ธนาคารอาคารสงเคราะห์ (ธอส.) อำนวยความสะดวกให้กับลูกค้าที่ต้องการขอสินเชื่อ ด้วยการเปิดให้บริการ dStatement (digital bank statement) บริการรับส่งข้อมูลรายการเคลื่อนไหวบัญชีเงินฝาก (bank statement) ในรูปแบบดิจิทัลโดยตรงระหว่างสถาบันการเงินด้วยกัน จากเดิมที่ต้องขอข้อมูลดังกล่าวในรูปเอกสารกระดาษ เพื่อช่วยให้ลูกค้าที่ต้องการใช้ข้อมูล bank statement เป็นหลักฐานประกอบการขอสินเชื่อกับ ธอส. สามารถดำเนินการได้ง่ายขึ้น ผ่าน Mobile Application : GHB ALL เพียงไม่กี่ขั้นตอน ด้วยการเลือกบริการ NDID และขอข้อมูล statement เพื่อใช้ประกอบการขอสินเชื่อ จากนั้นกดยอมรับ และรับทราบรายละเอียดค่าธรรมเนียม (75 บาท/บัญชี) จากนั้นแอปจะส่งข้อมูล dStatement ที่ต้องการ เพียงเท่านี้ ก็จะได้ bank statement เพื่อใช้ในการยื่นขอสินเชื่อได้ทันที สะดวก รวดเร็ว และลดค่าใช้จ่ายด้านค่าธรรมเนียม ทั้งนี้ ธอส. ถือเป็นสถาบันการเงินของรัฐแห่งแรกที่เริ่มให้บริการทั้งรับและส่งข้อมูล bank statement ในรูปแบบดิจิทัลระหว่างธนาคารได้โดยตรงอีกด้วย สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ GH Bank Call Center โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
วันพฤหัสบดีที่ 3 กุมภาพันธ์ 2565
กรมทางหลวงชนบท เพิ่มคุณภาพชีวิตที่ดีให้ชาวอุดรธานี ตามนโยบายของรัฐมนตรีว่าการกระทรวงคมนาคม
สร้างสะพานข้ามห้วยหลวง (สะพานเชื่อมสายสัมพันธ์ ดงยาง - ดอนกลอย) เชื่อมสองอำเภอ เสร็จสมบูรณ์
กรมทางหลวงชนบท (ทช.) กระทรวงคมนาคม ดำเนินโครงการก่อสร้างสะพานข้ามห้วยหลวง (สะพานเชื่อมสายสัมพันธ์ ดงยาง - ดอนกลอย) อำเภอเพ็ญ จังหวัดอุดรธานี เสร็จสมบูรณ์ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการเพิ่มคุณภาพชีวิตที่ดีให้กับประชาชน เชื่อมโยงระหว่างอำเภอ ตำบล และหมู่บ้านได้อย่างมีประสิทธิภาพ เพื่อให้ประชาชนสามารถเดินทางได้อย่างสะดวกรวดเร็วและปลอดภัย
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ประชาชนหมู่ 4 บ้านดงยางได้ขอรับการสนับสนุนโครงการก่อสร้างสะพานข้ามห้วยหลวง อำเภอเพ็ญ จังหวัดอุดรธานี เชื่อมระหว่าง บ้านดงยาง ตำบลบ้านแดง อำเภอพิบูลย์รักษ์ กับบ้านดอนกลอย ตำบลนาบัว อำเภอเพ็ญ จังหวัดอุดรธานี เพื่อทดแทนสะพานเดิมที่ไม่สามารถใช้งานได้ ทำให้ประชาชนได้รับความเดือดร้อนต้องใช้สะพานใกล้เคียงที่อยู่ห่างออกไป ส่งผลให้ประชาชนไม่ได้รับความสะดวกรวดเร็วในการเดินทาง ทั้งนี้ เพื่อเป็นการบรรเทาความเดือดร้อน ให้ประชาชนในพื้นที่ ลดระยะเวลา ลดค่าใช้จ่ายในการเดินทางและขนส่งพืชผลทางการเกษตร เนื่องจากสะพานดังกล่าวสามารถร่นระยะทางได้ประมาณ 7.5 กิโลเมตร ทช. จึงได้ดำเนินการก่อสร้างสะพานข้ามห้วยหลวง (สะพานเชื่อมสายสัมพันธ์ ดงยาง - ดอนกลอย) โดยก่อสร้างเป็นผิวจราจรแบบคอนกรีตเสริมเหล็ก ยาว 190 เมตร ผิวจราจรกว้าง 9 เมตร พร้อมก่อสร้างถนนแอสฟัลท์ติกคอนกรีตต่อเชื่อมทั้งสองด้าน ผิวจราจรกว้าง 7 เมตร มีทางเท้า ติดตั้งป้ายจราจร ตีเส้นผิวจราจร วางท่อ และปลูกหญ้า ซึ่งปัจจุบันสะพานดังกล่าวได้ดำเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว โดยใช้งบประมาณในการก่อสร้าง 61.465 ล้านบาท
วันอังคารที่ 11 มกราคม 2565
ครม.เห็นชอบแผนการใช้เงินของกองทุนเพื่อความเสมอภาคทางการศึกษา(กสศ.) ประจำปีงบประมาณ 2566 วงเงิน 7,590 ล้านบาท
ครม.เห็นชอบแผนการใช้เงินของกองทุนเพื่อความเสมอภาคทางการศึกษา(กสศ.) ประจำปีงบประมาณ 2566 วงเงิน 7,590 ล้านบาท
วันที่ 11 มกราคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)เห็นชอบแผนการใช้เงินของกองทุนเพื่อความเสมอภาคทางการศึกษา(กสศ.) ประจำปีงบประมาณ 2566 ในกรอบวงเงินงบประมาณจำนวน 7,590.34 ล้านบาท เพิ่มขึ้นจากปีงบประมาณ 2565 จำนวน 1,938.05 ล้านบาท เพื่อกสศ.จะได้จัดทำรายละเอียดคำของบประมาณรายจ่ายประจำปี งบประมาณ 2566 เสนอสำนักงบประมาณพิจารณาต่อไป
สำหรับรายละเอียดแผนการใช้จ่ายเงินในปีงบประมาณ 2566 ของกสศ.แบ่งเป็น 9 แผนงานประกอบด้วย นวัตกรรมและการวิจัยเพื่อความเสมอภาคทางการศึกษา วงเงิน 372 ล้านบาท, พัฒนาระบบหลักประกันความเสมอภาคทางการศึกษาตั้งแต่ปฐมวัย-ภาคบังคับ วงเงิน 4,829.52 ล้านบาท, พัฒนาคุณภาพโรงเรียนทั้งระบบ วงเงิน 270 ล้านบาท, จัดการศึกษาเชิงพื้นที่เพื่อลดความเหลื่อมล้ำ วงเงิน 90 ล้านบาท
พัฒนาระบบการผลิตและพัฒนาครูสำหรับโรงเรียนพื้นที่ห่างไกล วงเงิน 403.13 ล้านบาท, ส่งเสริมและพัฒนาคุณภาพการศึกษาระดับสูงกกว่าภาคบังคับ วงเงิน 952.29 ล้านบาท, ส่งเสริมและพัฒนาเยาวชนและประชากรวัยแรงงานนอกระบบ วงเงิน 350 ล้านบาท, สื่อสารขับเคลื่อนนโยบายและระดมความร่วมมือ วงเงิน 56.32 ล้านบาท และ บริหารและพัฒนาระบบงาน เช่น พัฒนาระบบเทคโนโลยีสารสนเทศ วงเงิน 267.08 ล้านบาท
ขณะที่ผลประโยชน์ที่จะได้รับประกอบด้วย เด็กและเยาวชนที่ขาดแคลนทุนทรัพย์หรือด้อยโอกาส ได้รับการอุดหนุนเงินเพื่อบรรเทาอุปสรรคการเข้าถึงการศึกษาที่สอดคล้องกับความจำเป็นและเพื่อป้องกันการหลุดออกจากระบบการศึกษาในทุกช่วงระดับชั้น และมีการพัฒนาตามศักยภาพจำนวน 3,017,081 คน/ครั้ง, เยาวชนที่ขาดแคลนทุนทรัพย์หรือด้อยโอกาสได้รับการสนับสนุนให้ศึกษาต่อในระดับชั้นที่สูงกว่าการศึกษาภาคบังคับจำนวน 8,983 คน
เยาวชนและแรงงานนอกระบบการศึกษาได้รับการช่วยเหลือตามความจำเป็นหรือสนับสนุนให้กลับเข้าสู่ระบบการศึกษาและได้รับการพัฒนาทักษะวิชาชีพที่เหมาะสมจำนวน 25,000 คน, ครูและหน่วยจัดการเรียนรู้ทั้งในและนอกระบบการศึกษาได้รับการพัฒนาคุณภาพทั่วถึง โดยเป็นครูหรือนักศึกษาครูจำนวน 23,983 คน และโรงเรียน 750 แห่ง รวมทั้งการได้องค์ความรู้ นวัตกรรม และต้นแบบ สำหรับภาครัฐและสังคมใช้เป็นแนวทางในการสร้างความเสมอภาคทางการศึกษา
.................................
วันอังคารที่ 25 มกราคม 2565
ครม. อนุมัติโครงการเพิ่มกำลังซื้อแก่ผู้มีบัตรสวัสดิการแห่งรัฐ – กลุ่มต้องการความช่วยเหลือเป็นพิเศษ เป็นเวลา 3 เดือน เริ่ม 1 ก.พ. 65
.....
ที่ประชุม ครม. (24 ม.ค. 65) เห็นชอบโครงการเพิ่มกำลังซื้อแก่ผู้มีบัตรสวัสดิการแห่งรัฐ ระยะที่ 4 กรอบวงเงิน 8,070.724 ล้านบาท และโครงการเพิ่มกำลังซื้อแก่ผู้ที่ต้องการความช่วยเหลือเป็นพิเศษ ระยะที่ 2 กรอบวงเงิน 1,351.981 ล้านบาท เพื่อช่วยเหลือ เยียวยา และลดภาระค่าใช้จ่ายประชาชนในช่วงการแพร่ระบาดของโรคโควิด-19 โดยเพิ่มวงเงินใช้จ่าย￼อีกเดือนละ 200 บาท/คน เป็นเวลา 3 เดือน เริ่มเดือน ก.พ. 65
.
ประชาชนผู้ถือบัตรจากทั้ง 2 โครงการ ซึ่งมีจำนวนกว่า 15.7 ล้านคน สามารถซื้อสินค้าจากร้านธงฟ้า ร้านค้าหรือผู้ให้บริการที่เข้าร่วมโครงการคนละครึ่งได้ตั้งแต่วันที่ 1 ก.พ. 65 เป็นต้นไป จากเดิมที่กำหนดไว้วันที่ 21 ก.พ. 65 เพื่อเร่งช่วยเหลือประชาชนผู้มีรายได้น้อยในช่วงสถานการณ์ที่ค่าครองชีพมีแนวโน้มเพิ่มสูงขึ้น
#ไทยคู่ฟ้า#ร่วมต้านโควิด19
-------------------
วันจันทร์ที่ 27 มิถุนายน 2565
เริ่มวันนี้! เปิดลงทะเบียน เราเที่ยวด้วยกัน เฟส 4 ส่วนขยายอีก 1.5 ล้านสิทธิ
.....
อัปเดตความคืบหน้าโครงการ “เราเที่ยวด้วยกัน เฟส 4” ภายหลัง ครม. เห็นชอบขยายจำนวนสิทธิเพิ่ม อีก 1.5 ล้านสิทธิ และใช้สิทธิได้ถึงเดือน ต.ค. 65 เพื่อกระตุ้นการท่องเที่ยวภายในประเทศอย่างต่อเนื่อง
.
ล่าสุด เว็บไซต์ www.เราเที่ยวด้วยกัน .com เปิดให้ประชาชนผู้ไม่เคยลงทะเบียนรับสิทธิสามารถลงทะเบียนเข้าร่วมโครงการเราเที่ยวด้วยกัน เฟส 4 ส่วนขยายได้ ตั้งแต่วันที่ 27 มิ.ย. 65 เป็นต้นไป
.
สำหรับประชาชนที่เคยลงทะเบียนโครงการเราเที่ยวด้วยกัน เฟส 1 - 4 แล้ว ให้กดรับหลักเกณฑ์และเงื่อนไขบนแอปพลิเคชัน “เป๋าตัง” ไม่ต้องลงทะเบียนใหม่ สามารถใช้สิทธิที่คงเหลือต่อได้
.
ผู้ที่ลงทะเบียนเข้าร่วมโครงการแล้ว สามารถจองโรงแรมที่พักได้ตั้งแต่ 1 ก.ค. - 31 ต.ค. 65 เริ่มเข้าพักได้ตั้งแต่ 8 ก.ค. - 31 ต.ค. 65 ส่วนการลงทะเบียนรับเงินสนับสนุนค่าตั๋วเครื่องบินต้องจองและออกเดินทางระหว่างวันที่ 3 ก.ค. - 31 ต.ค. 65
.
รายละเอียดสิทธิประโยชน์ของโครงการตามเดิม เช่น
-ส่วนลดค่าโรงแรมที่พัก 40% ของราคาห้องพัก/ห้อง/คืน แต่ไม่เกิน 3,000 บาท/ห้อง/คืน จำกัดสิทธิคนละไม่เกิน 10 ห้อง หรือ 10 คืน ตลอดโครงการ
-ส่วนลดค่าอาหารและค่าเข้าสถานที่ท่องเที่ยวสูงสุด 600 บาท/ห้อง/คืน โดยประชาชนชำระ 60% และรัฐบาลช่วยจ่าย 40% ผ่านการตัดเงินจากคูปอง
-รับสิทธิลดค่าตั๋วเครื่องบิน 40% แต่ไม่เกิน 2,000 บาท ต่อผู้โดยสาร เมื่อเดินทางไปยังจังหวัดปลายทางทั่วไป
-รับสิทธิลดค่าตั๋วเครื่องบิน 40% แต่ไม่เกิน 3,000 บาท ต่อผู้โดยสาร เมื่อเดินทางไปยังจังหวัดภูเก็ต พังงา กระบี่ สุราษฎร์ธานี สงขลา เชียงใหม่ และเชียงราย
.
รายละเอียดเพิ่มเติม คลิก www.เราเที่ยวด้วยกัน .com
#ไทยคู่ฟ้า #ร่วมต้านโควิด19
-------------------
วันพุธที่ 18 สิงหาคม 2564
ผู้นำแรงงาน แห่ขอบคุณให้กำลังใจ ลุงตู่ ลุงป้อม ผ่าน รมว.เฮ้ง ที่ช่วยเหลือเยียวยายามวิกฤต
ผู้นำแรงงาน แห่ขอบคุณให้กำลังใจ ลุงตู่ ลุงป้อม ผ่าน รมว.เฮ้ง ที่ช่วยเหลือเยียวยายามวิกฤต
เมื่อวันที่18สิงหาคม2564ผู้นำกลุ่มแรงงานนำโดยนายวิฑูรย์แนวพานิชนายกสมาคมการค้าแท็กซี่ไทยนางฐนิวรรณกุลมงคลนายกสมาคมภัตตาคารและนางญาดาพรเพชรรัมภานายกชมรมหาบเร่แผงลอยกรุงเทพมหานครได้เข้าพบนายสุชาติชมกลิ่นรัฐมนตรีว่าการกระทรวงแรงงานเพื่อมอบของที่ระลึกและกล่าวขอบคุณพล.อ.ประยุทธ์จันทร์โอชานายกรัฐมนตรีพล.อ.ประวิตรวงษ์สุวรรณรองนายกรัฐมนตรีผ่านทางนายสุชาติชมกลิ่นรมว.แรงงานในโอกาสที่ได้ให้ความช่วยเหลือเยียวยาแรงงานทั้ง3กลุ่มที่ได้รับผลกระทบจากโควิด-19ณบริเวณด้านล่างอาคารกระทรวงแรงงานโดยมีนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
นายวิฑูรย์แนวพานิชนายกสมาคมการค้าแท็กซี่ไทยกล่าวว่าผมเองเป็นแกนนำของแท็กซี่มาโดยตลอดได้ทำเรื่องถึงนายกรัฐมนตรีและรัฐมนตรีหลายกระทรวงและได้ยื่นหนังสือขอความช่วยเหลือไปซึ่งในส่วนของกระทรวงแรงงานเราอยากให้คนขับรถแท็กซี่ได้เข้าสู่มาตรา40และท่านรัฐมนตรีสุชาติชมกลิ่นได้ทราบเรื่องจึงรับเรื่องของแท็กซี่ที่จะเป็นธุระในการแก้ไขปัญหาให้ขณะนี้อยู่ระหว่างดำเนินการได้ไปบางส่วนโดยเฉพาะท่านได้มอบข้าวสารอาหารแห้งให้กลุ่มแท็กซี่ไปแล้วเกือบ10,000คนเพื่อบรรเทาผลกระทบจากโควิด-19และทราบว่าท่านต้องมีภาระหน้าที่ค่อนข้างมากในการดูแลพี่น้องผู้ใช้แรงงานจึงได้มาให้กำลังใจท่านรัฐมนตรีสุชาติในวันนี้
นางญาดาพรเพชรรัมภานายกชมรมหาบเร่แผงลอยกรุงเทพมหานครกล่าวว่าวันนี้ทางชมรมหาบเร่แผงลอยกรุงเทพมหานครมาขอบคุณท่านนายกรัฐมนตรีขอบคุณท่านรองนายกรัฐมนตรีพล.อ.ประวิตรวงษ์สุวรรณและมาให้กำลังใจท่านสุชาติชมกลิ่นรมว.แรงงานเราในฐานะกลุ่มรากหญ้ากลุ่มเปราะบางกลุ่มเราได้โอกาสในการเข้าร่วมโครงการปันน้ำใจร้านค้าสู่แรงงานเพื่อจัดทำข้าวกล่องส่งแคมป์คนงานเราเห็นการทำงานที่เข้าถึงกลุ่มเราเราจึงอยากแสดงให้สาธารณชนรับรู้ว่าเรามาให้กำลังใจและปกป้องคนดีที่ทำงานเพื่อประเทศชาติ
นางฐนิวรรณกุลมงคลนายกสมาคมภัตตาคารไทยกล่าวว่าขอบคุณท่านนายกรัฐมนตรีท่านรองนายกรัฐมนตรีพล.อ.ประวิตรวงษ์สุวรรณที่ห่วงใยผู้ประกอบการร้านอาหารจากผลกระทบโควิด-19และท่านรัฐมนตรีสุชาติชมกลิ่นที่ลงมาดูแลแก้ไขปัญหาด้วยตนเองอย่างรวดเร็วเนื่องจากพวกเราผู้ประกอบการร้านค้าร้านอาหารได้รับผลกระทบต้องปิดกิจการกันเป็นจำนวนมากรู้สึกดีใจที่ได้รับการช่วยเหลือเยียวยาจากรัฐให้ธุรกิจเดินได้วันนี้พวกเราจึงมาให้กำลังใจท่านเพื่อให้ท่านได้ทำงานเพื่อเกิดประโยชน์กับพี่น้องแรงงานต่อไป
+++++++++++++++++++
กองเผยแพร่และประชาสัมพันธ์
18สิงหาคม2564
วันพุธที่ 17 พฤศจิกายน 2564
รัฐมนตรีว่าการกระทรวงยุติธรรม เป็นประธานเซ็น MOU ไกล่เกลี่ยหนี้กยศ. ตามนโยบายนายกฯเร่งช่วยเหลือหนี้สินประชาชนหลังนอนไม่หลับกังวลมานาน
รัฐมนตรีว่าการกระทรวงยุติธรรม เป็นประธานเซ็น MOU ไกล่เกลี่ยหนี้กยศ. ตามนโยบายนายกฯเร่งช่วยเหลือหนี้สินประชาชนหลังนอนไม่หลับกังวลมานาน แนะอย่าหนีหนี้มาเข้าร่วมโครงการ เล็งจัดมหกรรมไกล่เกลี่ยบริการทุกพื้นที่ช่วงเดือนธันวาคม
เมื่อวันที่ 17 พฤศจิกายน เวลา 10.00 น. ที่กระทรวงยุติธรรม มีการจัดพิธีลงนามบันทึกข้อตกลงความร่วมมือ (MOU) "การดำเนินงานด้านคุ้มครองสิทธิและเสรีภาพของประชาชน ระหว่าง กรมคุ้มครองสิทธิและเสรีภาพ กับ กองทุนเงินให้กู้ยืมเพื่อการศึกษา(กยศ.) โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธี พร้อมด้วย น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายโฆสิต สุวินิจจิต คณะที่ปรึกษา รมว.ยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางทัศนีย์ เปาอินทร์ ว่าที่อธิบดีกรมบังคับคดี และนายชัยณรงค์ กัจฉปานันท์ ผู้จัดการ กยศ.
นายสมศักดิ์ กล่าวว่า กระทรวงยุติธรรมมีนโยบายบูรณาการความร่วมมือกับทุกภาคส่วน ดำเนินการแก้ไขหนี้สินของประชาชน ด้วยการนำกระบวนการไกล่เกลี่ยข้อพิพาททั้งก่อนและหลังบังคับคดี รวมถึงข้อสั่งการของพล.อ.ประยุทธ์ จันทร์โอชา นายกรัฐมนตรี ที่มีนโยบายเร่งด่วน 12 เรื่อง เร่งให้ช่วยเหลือประชาชนที่เดือดร้อนจากสถานการโควิด-19 ถือเป็นโอกาสอันดีที่กรมคุ้มครองสิทธิฯและกยศ. ได้ช่วยไกล่เกลี่ยก่อนเข้าสู่การฟ้องคดี เพื่อให้ประชาชนเข้าถึงความยุติธรรม ช่วยไกล่เกลี่ยหนี้สินให้ประชาชนที่เดือดร้อนก่อนที่จะเข้าสู่ชั้นบังคับคดี เป็นการลดค่าใช้จ่าย และสร้างสัมพันธ์อันดี ตนหวังว่าทั้ง 2 หน่วยงานจะทำงานบูรณาการร่วมกันเป็นอย่างดี ซึ่งคนที่เป็นหนี้ก็อย่าหนีหนี้ มาเข้าโครงการไกล่เกลี่ยได้
นายสมศักดิ์ กล่าวอีกว่า การแก้ปัญหาให้ผู้ค้ำประกันและผู้กู้รวมถึงกยศ. การมีหนี้ เป็นเจ้าหนี้หรือค้ำประกัน ทำให้คนวิตกกังวลเสียสุขภาพ และคนที่นอนไม่หลับด้วยก็คือนายกฯ ที่เห็นคนในประเทศมีหนี้สิน ตนได้เห็นนายกฯพูดในครม. เร่งรัดคณะกรรมการกฤษฎีกา ให้ไปทำกฎหมายให้จบให้เร็ว แต่โชคดีที่ กยศ.มีผู้บริหารที่เข้าใจปัญหา ระหว่างที่รอกฎหมายก็แก้ปัญหาไปควบคู่กัน กลุ่มแรกคือคนที่ถูกฟ้องแล้ว ประมาณ 300,000 ราย ซึ่งกรมบังคับคดีจะช่วยติดตามและไกล่เกลี่ยให้ อีกส่วนหนึ่งคือ ผู้ที่ยังไม่ถูกฟ้อง ซึ่งกรมคุ้มครองสิทธิฯจะช่วยไกล่เกลี่ยให้ คนที่ยังอยู่ในข่าย ไม่ได้ถูกฟ้องสามารถให้เราช่วยไกล่เกลี่ยได้ ที่ผ่านมามีผู้ที่กู้ กยศ.ประมาณ 6 ล้านราย ยอดกู้เป็นเงิน 670,357 ล้านบาท ปิดยอดการกู้ไปแล้ว 1.5 ล้านกว่าราย อยู่ระหว่างการเรียน 8 แสนกว่าราย อยู่ระหว่างการผ่อนชำระ 3.5 ล้านราย แต่มีการผิดนัดชำระ 2.3 ล้านราย
"หลังจากนี้ ทางกระทรวงยุติธรรมจะร่วมมือกับกรมบังคับคดี กรมคุ้มครองสิทธิฯ และกยศ. จัดกิจกรรมมหกรรมการไกล่เกลี่ยหนี้สินในช่วงเดือน ธันวาคมนี้ โดยหลังจากที่เราได้กำหนดการเรียบร้อยแล้วจะแจ้งให้ทราบถึงวันที่จะจัดอีกครั้ง ซึ่งจะทำให้คนที่เป็นหนี้ได้รับรู้ ว่านายกรัฐมนตรีจะเข้ามาแก้ปัญหาตรงนี้ ให้บริการประชาชนให้มายื่นเรื่องของปรับโครงสร้างหนี้และไกล่เกลี่ย และหากได้ผลการตอบรับที่ดีเราจะจัดกระจายไปยังพื้นที่ทั่วประเทศต่อไป"นายสมศักดิ์ กล่าว
นายชัยณรงค์ กล่าวว่า เราเห็นคนที่ลำบากมากมาย กยศ.เราให้โอกาสให้อนาคต เมื่อลูกหนี้ผิดนัดชำระ ถึงจุดหนึ่งเราต้องฟ้อง แม้เราไม่อยากให้เกิดการบังคับคดี แต่เราก็ต้องทำ วันนี้เรากำลังรอกฎหมายใหม่ ซึ่งจะแปลงหนี้ได้ แต่ในช่วงรอกฎหมายนี้ เรามีการปรับโครงสร้างหนี้ และกระบวนการไกล่เกลี่ย ทำให้ทุกฝ่ายสบายใจและถือเป็นนิมิตรหมายที่ดี
วันอังคารที่ 21 กันยายน 2564
กระทรวงยุติธรรม พิจารณาร่างกฎหมายมาตรการเเทนการฟ้องคดีอาญา กรณีมาตรการชะลอฟ้อง
กระทรวงยุติธรรม พิจารณาร่างกฎหมายมาตรการเเทนการฟ้องคดีอาญา กรณีมาตรการชะลอฟ้อง
ในวันอังคารที่ ๒๑ กันยายน ๒๕๖๔ เวลา ๑๔.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการเฉพาะกิจพิจารณาร่างกฎหมายมาตรการเเทนการฟ้องคดีอาญา กรณีมาตรการชะลอฟ้อง ครั้งที่ ๑/๒๕๖๔ ผ่านระบบการประชุมทางไกล (Video Conference) พร้อมด้วย พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม นายชัยวัฒน์ ร่างเล็ก รองผู้อำนวยการสำนักงานกิจการยุติธรรม และผู้เเทนจากหน่วยงานในกระบวนการยุติธรรมที่เกี่ยวข้อง ร่วมประชุม เช่น สำนักงานศาลยุติธรรม สำนักงานอัยการสูงสุด และสำนักงานคณะกรรมการกฤษฎีกา เพื่อพิจารณาหลักการและเเนวทางที่สำคัญในการปรับปรุงร่างพระราชบัญญัติมาตรการแทนการฟ้องคดีอาญา พ.ศ. .... ใน ๒ ประเด็น ดังนี้
๑. หลักการและเหตุผลของการมีกฎหมายรองรับมาตรการแทนการฟ้องคดีอาญา กรณีมาตรการชะลอการฟ้อง
๒. องค์ประกอบที่สำคัญของร่างกฎหมายดังกล่าว
โดยที่ประชุมได้มีข้อสังเกตและข้อเสนอแนะ ดังนี้
๑) ประเภทของความผิด
๒) การให้ประชาชนเข้ามามีส่วนร่วมในกระบวนการชะลอการฟ้อง
๓) การถ่วงดุลระหว่างหน่วยงานในกระบวนการยุติธรรม
๔) การนำกระบวนการยุติธรรมเชิงสมานฉันท์มาใช้ในการชะลอการฟ้อง
ทั้งนี้ มอบหมายให้ฝ่ายเลขานุการฯ ดำเนินการศึกษากฎหมายที่มีอยู่แล้วของประเทศไทยที่เกี่ยวข้องกับการชะลอการฟ้องและกฎหมายต่างประเทศที่เกี่ยวข้อง รวมถึงรูปแบบของร่างกฎหมายชะลอการฟ้องที่เหมาะสม เพื่อประกอบการพิจารณาในการประชุมครั้งต่อไป
วันเสาร์ที่ 1 มกราคม 2565
นายชยธรรม์ พรหมศร ปลัดกระทรวงคมนาคม ลงนามถวายพระพรเนื่องในวันขึ้นปีใหม่ พุทธศักราช 2565
เพื่อแสดงออกถึงความจงรักภักดีโดยพร้อมเพรียงกัน และน้อมรำลึกถึงพระมหากรุณาธิคุณของพระบาทสมเด็จพระเจ้าอยู่หัวที่ทรงปฏิบัติพระราชกรณียกิจนานัปการด้วยพระวิริยะอุตสาหะ และทรงน้อมนำสืบสานพระราชดำริของพระบรมราชชนกและพระบรมราชชนนี
นายชยธรรม์ พรหมศร ปลัดกระทรวงคมนาคม พร้อมด้วย นายพิศักดิ์ จิตวิริยะวศิน นายอานนท์เหลืองบริบูรณ์ นายสรพงศ์ ไพฑูรย์พงษ์ รองปลัดกระทรวงคมนาคม ผู้บริหารระดับสูง และหัวหน้าหน่วยงานในสังกัดกระทรวงคมนาคม ร่วมลงนามถวายพระพรและทูลเกล้าฯ ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในวันขึ้นปีใหม่ พุทธศักราช 2565 เพื่อแสดงออกถึงความจงรักภักดีโดยพร้อมเพรียงกัน และน้อมรำลึกถึงพระมหากรุณาธิคุณของพระบาทสมเด็จพระเจ้าอยู่หัวที่ทรงปฏิบัติพระราชกรณียกิจนานัปการด้วยพระวิริยะอุตสาหะ และทรงน้อมนำสืบสานพระราชดำริของพระบรมราชชนกและพระบรมราชชนนี ตลอดจนพระปณิธานอันแน่วแน่มั่นคงที่ทรงบำบัดทุกข์ บำรุงสุขแก่อาณาประชาราษฎร์ และพัฒนาประเทศชาติให้รุ่งเรือง นำมาซึ่งความร่มเย็นเป็นสุขของพสกนิกรทั่วทั้งแผ่นดิน ในวันเสาร์ที่ 1 มกราคม 2565 ในพระบรมมหาราชวัง
พระบาทสมเด็จพระเจ้าอยู่หัวและสมเด็จพระนางเจ้า ฯ พระบรมราชินี ทรงพระกรุณาโปรดเกล้าฯ พระราชทานปฏิทินหลวง พุทธศักราช 2565 แก่ผู้ที่มาลงนามถวายพระพร เนื่องในเทศกาลวันขึ้นปีใหม่ พุทธศักราช 2565 ในวันเสาร์ ที่ 1 มกราคม 2565 ตั้งแต่เวลา 07.30 น. – 17.00 น. ในการนี้ สำนักพระราชวังได้จัดเตรียมสถานที่สำหรับลงนามถวายพระพร ได้แก่ พระบรมมหาราชวัง (บริเวณสนามข้างศาลาลูกขุนใน) พระราชวังบางปะอิน วังไกลกังวล พระตำหนักภูพิงค์ราชนิเวศน์ พระตำหนักภูพานราชนิเวศน์ และพระตำหนัก ทักษิณราชนิเวศน์ โดยขอให้ประชาชนโปรดแต่งกายสุภาพ และแสดงบัตรประจำตัวประชาชน (สำหรับชาวไทย) สำเนาหนังสือเดินทาง (สำหรับชาวต่างชาติ) ที่จุดคัดกรอง และปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด ทั้งนี้ ประชาชนที่มาลงนามในพระบรมมหาราชวังสามารถนำรถยนต์มาจอดได้ที่บริเวณท้องสนามหลวง (ฝั่งทิศเหนือ)
พระบาทสมเด็จพระเจ้าอยู่หัว มีพระราชดำรัสพระราชทานแก่ประชาชนชาวไทยในโอกาสขึ้นปีใหม่ พุทธศักราช 2565 ความว่า ถึงวาระดิถีขึ้นปีใหม่พุทธศักราช 2565 เป็นโอกาสอันดีที่เราควรระลึกถึงกันและอำนวยพรแก่กันด้วยความหวังดีให้มีความสุขความเจริญและความสำเร็จในสิ่งที่พึงประสงค์ คนเราทุกคนย่อมปรารถนาความสุขความเจริญ ความสุขความเจริญของแต่ละบุคคลกับความสุขความเจริญของชาติบ้านเมืองนั้นเป็นสิ่งที่ไม่สามารถแยกออกจากกันได้ หากเกิดปัญหาอุปสรรคหรือโรคภัย ไข้เจ็บใด ๆ เข้ามาแผ้วพาน เราทุกคนย่อมจะต้องร่วมมือกันด้วยความรักสามัคคี ความอดทนและความเข้าใจปัญหาจะพาให้เราผ่านพ้นอุปสรรคทั้งหลาย ทั้งนี้ ความสำเร็จเกิดจากการที่เรามิได้เพียงแต่คำนึงถึงความสุขความเจริญของแต่ละบุคคลแต่ยังคำนึงถึงความสุขความเจริญของบ้านเมืองเราจึงสามารถร่วมมือกันผ่านพ้นอุปสรรคและโรคภัยไข้เจ็บต่าง ๆ นานาได้อย่างสำเร็จลุล่วงไปได้ด้วยดี
ขออำนาจแห่งคุณพระศรีรัตนตรัย และสิ่งศักดิ์สิทธิ์ที่ท่านเคารพนับถือหรือพร้อมด้วยพระบารมีแห่งพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร จงคุ้มครองรักษาท่านให้มีสุขภาพ แข็งแรงปลอดพ้นจากโรคภัยไข้เจ็บและภยันตรายทั้งหลายทั้งปวง พร้อมทั้งมีกำลังใจมีความเข้มแข็งสมบูรณ์ด้วยสติปัญญาที่จะดำรงตนในทางที่ดีที่เจริญซึ่งจะนำความสุขมาให้ทั้งตนเองและส่วนรวมตลอดไป
วันศุกร์ที่ 26 สิงหาคม 2565
เคาะแล้ว! ค่าจ้างขั้นต่ำปี 65 ขึ้นสูงสุด 354 บาท ต่ำสุด 328 บาท มีผล 1 ตุลาคมนี้
มติคณะกรรมการค่าจ้าง สรุปผลปรับค่าจ้างขั้นต่ำปี  2565 แบ่งเป็น 9 อัตรา ชลบุรี ระยอง ภูเก็ตขึ้นสูงสุด 354 บาท ต่ำสุดอยู่ที่ยะลา ปัตตานี นราธิวาส น่าน และอุดรธานี ปรับขึ้น 328 บาท ส่วนกรุงเทพและปริมณฑล อยู่ที่ 353 บาท เพื่อให้มีผล 1 ตุลาคม 2565
นายบุญชอบ สุทธมนัสวงษ์ ปลัดกระทรวงแรงงาน เปิดเผยภายหลังเป็นประธานการประชุมคณะกรรมการค่าจ้างชุดที่ 21 ครั้งที่ 8/2565 ว่า คณะกรรมการค่าจ้างได้ประชุมพิจารณาและมีมติการขึ้นอัตราค่าจ้างขั้นต่ำ ประจำปี 2565 โดยได้ข้อสรุปร่วมกันในการปรับขึ้นซึ่งแบ่งเป็น 9 อัตรา ได้แก่
1) ค่าจ้าง 354 บาท มี 3 จังหวัด คือ ชลบุรี ระยอง และภูเก็ต
2) ค่าจ้าง 353 บาท มี 6 จังหวัด คือ กรุงเทพมหานคร นนทบุรี นครปฐม ปทุมธานี สมุทรปราการ และสมุทรสาคร
3) ค่าจ้าง 345 บาท มี 1 จังหวัด คือ ฉะเชิงเทรา
4) ค่าจ้าง 343 บาท มี 1 จังหวัด คือ พระนครศรีอยุธยา
5) ค่าจ้าง 340 บาท มี 14 จังหวัด คือ ปราจีนบุรี หนองคาย อุบลราชธานี พังงา กระบี่ ตราด ขอนแก่น เชียงใหม่ สุพรรณบุรี สงขลา สุราษฎร์ธานี นครราชสีมา ลพบุรี และสระบุรี
6) ค่าจ้าง 338 บาท มี 6 จังหวัด คือ มุกดาหาร กาฬสินธุ์ สกลนคร สมุทรสงคราม จันทบุรี และนครนายก
7) ค่าจ้าง 335 บาท มี 19 จังหวัด คือ เพชรบูรณ์ กาญจนบุรี บึงกาฬ ชัยนาท นครพนม พะเยาสุรินทร์ ยโสธร ร้อยเอ็ด เลย พัทลุง อุตรดิตถ์ นครสวรรค์ ประจวบคีรีขันธ์ พิษณุโลก อ่างทอง สระแก้ว บุรีรัมย์ และเพชรบุรี
8) ค่าจ้าง 332 บาท มี 22 จังหวัด คือ อำนาจเจริญ แม่ฮ่องสอน เชียงราย ตรัง ศรีสะเกษ หนองบัวลำภู อุทัยธานี ลำปาง ลำพูน ชุมพร มหาสารคาม สิงห์บุรี สตูล แพร่ สุโขทัย กำแพงเพชร ราชบุรี ตาก นครศรีธรรมราช ชัยภูมิ ระนอง และพิจิตร
9) ค่าจ้าง 328 บาท มี 5 จังหวัด คือ ยะลา ปัตตานี นราธิวาส น่าน และอุดรธานี
นายบุญชอบ กล่าวต่อว่า การพิจารณาค่าจ้างขั้นต่ำในปี 2565 ในครั้งนี้มีอัตราค่าเฉลี่ยอยู่ที่ 337 บาท คิดเป็น 5.02 เปอร์เซ็นต์ โดยที่ประชุมได้พิจารณากำหนดบนพื้นฐานของความเสมอภาค เพื่อให้นายจ้างสามารถประกอบธุรกิจอยู่ได้ ลูกจ้างสามารถดำรงชีวิตอยู่ได้อย่างเป็นสุข และเพื่อเพิ่มกำลังซื้อภายในประเทศ ทั้งนี้ เมื่อมีการกำหนดอัตราค่าจ้างขั้นต่ำ ปี 2565 แล้ว คณะกรรมการค่าจ้างได้มีข้อเสนอให้รัฐบาลมีการออกมาตรการเพื่อลดผลกระทบจากการปรับอัตราค่าจ้างขั้นต่ำในส่วนค่าใช้จ่ายของผู้ประกอบการ เพื่อนำเรื่องนี้เสนอคณะรัฐมนตรีพิจารณามอบหมายให้กระทรวงที่เกี่ยวข้องดำเนินการ ทั้งนี้ กระทรวงแรงงานจะนำผลสรุปเสนอเข้าที่ประชุมคณะรัฐมนตรี (ครม.) พิจารณาให้ความเห็นชอบโดยเร็วที่สุด เพื่อให้มีผลใช้บังคับตั้งแต่วันที่ 1 ตุลาคม 2565 เป็นต้นไป
วันอังคารที่ 29 มิถุนายน 2564
รมว.วธ. บันทึกวีดิทัศน์กล่าวสุนทรพจน์ในพิธีเปิดการประชุมด้านวัฒนธรรมจีน – อาเซียน ครั้งที่ ๑๖ (The 16th China – ASEAN Culture  Forum)
บันทึกวีดิทัศน์กล่าวสุนทรพจน์ในพิธีเปิดการประชุมด้านวัฒนธรรมจีน – อาเซียน ครั้งที่ ๑๖ (The 16th China – ASEAN Culture  Forum)
วันที่ ๒๙ มิถุนายน ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์กล่าวสุนทรพจน์ในพิธีเปิดการประชุมด้านวัฒนธรรมจีน – อาเซียน ครั้งที่ ๑๖ (The 16th China – ASEAN Culture Forum) ณ ห้องประชุม ๒ ชั้น ๘ กระทรวงวัฒนธรรม การประชุมดังกล่าวเป็นหนึ่งในกิจกรรมหลักของการแลกเปลี่ยนวัฒนธรรมจีน-อาเซียน โดยมีผู้แทนจากประเทศสมาชิกอาเซียน ผู้แทนจากสำนักเลขาธิการอาเซียน เลขาธิการและเจ้าหน้าที่อาวุโสด้านวัฒนธรรมจากศูนย์อาเซียน-จีน ผู้นำและผู้แทนจากกระทรวงวัฒนธรรมและการท่องเที่ยวแห่งสาธารณรัฐประชาชนจีน เจ้าหน้าที่และผู้เชี่ยวชาญในสาขาวัฒนธรรมจากมณฑลต่างๆ ตลอดจนผู้แทนจากอุตสาหกรรมวัฒนธรรมและความคิดสร้างสรรค์ของจีน การประชุมครั้งนี้ กำหนดจัดขึ้นในวันที่ ๒๓ กรกฎาคม ๒๕๖๔ ณ นครหนานหนิง สาธารณรัฐประชาชนจีน ภายใต้หัวข้อ “การพัฒนาของอุตสาหกรรมวัฒนธรรมที่มีคุณภาพสูงและความร่วมมือระหว่างประเทศ (High-Quality Development and International Cooperation of Cultural Industry”)
วันศุกร์ที่ 4 มีนาคม 2565
รองปลัดฯ ภานุวัฒน์ เป็นประธานในพิธีมอบรางวัล CAR & BIKE OF THE YEAR 2022
นายภานุวัฒน์ ตริยางกูรศรี เป็นประธานในพิธีมอบรางวัล CAR & BIKE OF THE YEAR 2022
รองปลัดฯ ภานุวัฒน์ เป็นประธานในพิธีมอบรางวัล CAR & BIKE OF THE YEAR 2022 ณ อิมแพ็ค เมืองทองธานี
วันนี้ (3 มีนาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีมอบรางวัล CAR & BIKE OF THE YEAR 2022 ให้แก่รถยนต์ 70 รางวัล อาทิ รางวัล Best Sedan ได้แก่ Nissan, Mercedes-Benz , Honda เป็นต้น รถจักรยานยนต์ 30 รางวัล อาทิ รางวัล Best Sport ได้แก่ Yamaha, Kawasaki, Honda เป็นต้น และผลิตภัณฑ์ที่เกี่ยวเนื่อง ซึ่งการมอบรางวัลในครั้งนี้เป็นการส่งเสริมสนับสนุนอุตสาหกรรมยานยนต์ไทย และผลักดันให้เกิดการพัฒนาผลิตภัณฑ์และเทคโนโลยีที่ก่อให้เกิดประโยชน์สูงสุดแก่ผู้บริโภค โดยมีนายอโณทัย เอี่ยมลำเนา ประธานการจัดงาน CAR & BIKE OF THE YEAR 2022 และนายจาตุรนต์ โกมลมิศร์ รองประธานการจัดงาน บางกอก อินเตอร์เนชั่นแนล มอเตอร์โชว์ และ ดร.ปราจิน เอี่ยมลำเนา ประธานกรรมการบริหาร/ประธานเจ้าหน้าที่บริหาร บริษัท กรังด์ปรีซ์ อินเตอร์เนชั่นแนล จำกัด (มหาชน) ให้การต้อนรับ ณ ห้องรอยัล จูบิลี่ บอลรูม อาคารชาเลนเจอร์ ศูนย์แสดงสินค้าและการประชุม อิมแพ็ค เมืองทองธานี
วันพุธที่ 28 กรกฎาคม 2564
พลิกโฉมไปสู่ “ระบบอาหารและเกษตรที่ยั่งยืน”
ปลัดเกษตรฯ ร่วมแลกเปลี่ยนแนวคิดในการปรับเปลี่ยนระบบอาหารของโลก พลิกโฉมไปสู่ “ระบบอาหารและเกษตรที่ยั่งยืน”
ดร.ทองเปลวกองจันทร์ปลัดกระทรวงเกษตรและสหกรณ์ได้รับมอบหมายจากดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เข้าร่วมการประชุมMinisterial Roundtableเพื่อร่วมแลกเปลี่ยนแนวคิดในการปรับเปลี่ยนระบบอาหารของโลกและการดำเนินงานตามกรอบอนุสัญญาว่าด้วยการเปลี่ยนแปลงสภาพภูมิอากาศความหลายหลายทางชีวภาพและการต่อต้านการแปรสภาพเป็นทะเลทราย(Rio Convention)โดยมีนายระพีภัทร์จันทร์ศรีวงศ์รองปลัดกระทรวงเกษตรและสหกรณ์ดร.วนิดากำเนิดเพ็ชรผู้อำนวยการสำนักการเกษตรต่างประเทศและดร.ธนวรรษเทียนสินอัครราชทูตฝ่ายเกษตรและผู้แทนถาวรไทยประจำสหประชาชาติFAO/IFAD/WFPณกรุงโรมเข้าร่วม
ปลัดกระทรวงเกษตรฯกล่าวในที่ประชุมว่าที่ผ่านมาระบบการผลิตอาหารได้สร้างผลกระทบต่อการเปลี่ยนแปลงสภาพภูมิอากาศสร้างความเสื่อมโทรมของดินทำลายทรัพยาการธรรมชาติและทำให้เกิดการสูญเสียความหลากหลายทางชีวภาพดังนั้นประเทศไทยจึงมอง“ระบบอาหาร”แบบองค์รวมในการปรับเปลี่ยนและพลิกโฉมไปสู่“ระบบอาหารและเกษตรที่ยั่งยืน”
ซึ่งจะต้องจับมือร่วมกันเพื่อเร่งดำเนินการดังนี้1)ต้องทำให้ทุกคนมี"อาหารที่ปลอดภัยและดีต่อสุขภาพ"ในราคาที่ไม่แพงและเข้าถึงได้2)ต้องเชื่อมโยงทุกนโยบายบูรณาการการทำงานของภาครัฐภาคเอกชนและภาคประชาสังคมเพื่อนำไปสู่การสร้างระบบอาหารที่ยั่งยืน”ต้องคิดใหม่ว่าต้องทำอย่างไรจะทำให้เกิดการเปลี่ยนแปลงจะผลิตอาหารหรือทำเกษตรอย่างไรไม่ให้ส่งผลกระทบและไม่ทำลายทรัพยากรธรรมชาติ3)ขับเคลื่อนนโยบาย‘3S’ไปสู่การปฏิบัติจริงในเรื่องความปลอดภัยอาหาร(Safety)ความมั่นคงทางอาหาร(Security)และความยั่งยืนของระบบอาหารและภาคเกษตร(Sustainability) 4) “การสร้างความเข้มแข็งของระบบอาหารในระดับครัวเรือนและระดับท้องถิ่น”ซึ่งประเทศไทยได้นำหลักปรัชญาเศรษฐกิจพอเพียงและเกษตรทฤษฎีใหม่เป็นหลักการพื้นฐานในการพัฒนาประเทศและ5)จะต้องร่วมกันปรับสมดุลใหม่ของระบบอาหารและการเกษตรและรัฐบาลจะต้องให้ความสำคัญเพื่อกำหนดเป็น“วาระแห่งชาติด้านระบบอาหารและเกษตรที่ยั่งยืน”
นอกจากนี้ปลัดกระทรวงเกษตรและสหกรณ์ยังกล่าวในช่วงท้ายต่อที่ประชุมUNว่า“ขอเรียกร้องให้ทุกประเทศและทุกคนทำงานร่วมกันเพื่อสร้างระบบอาหารที่ดีขึ้นเพื่อทำให้บรรลุเป้าหมายการพัฒนาที่ยั่งยืนของสหประชาชาติ(SDGs)ต่อไป”
วันเสาร์ที่ 7 พฤษภาคม 2565
เห็นชอบแผนบริหารจัดการประมงทะเลไทย
วันเสาร์ที่ 7 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลทรัพยากรทางทะเลไทยอย่างต่อเนื่องโดยเห็นชอบแผนการบริหารจัดการประมงทะเลของไทย พ.ศ.2563-2565 วงเงิน 2,970 ล้านบาท โดยมีมาตรการ เช่น ควบคุมจำนวนเรือประมงและขนาดของเครื่องมือให้เหมาะสมเพื่อลดการจับลูกสัตว์น้ำ สร้างแหล่งอาศัยของสัตว์ทะเลอย่างต่อเนื่อง ดำเนินโครงการธนาคารสัตว์น้ำ ทบทวนและเสริมสร้างการทำประมงที่ปลอดจากทำผิดกฎหมาย บริหารทรัพยากรประมงสำหรับชุมชนและชายฝั่งเพื่อเพิ่มความอุดมสมบูรณ์ ปรับปรุงความเป็นอยู่และสร้างความเข้มแข็งแก่ชาวประมงพื้นบ้านและชุมชนประมงชายฝั่ง พัฒนาศักยภาพระบบบริหารจัดการ เช่น ระบบข้อมูลที่ใช้ประเมินกลุ่มประชากรสัตว์น้ำ ฝึกอบรมและสร้างเสริมประสบการณ์แก่ผู้มีส่วนได้ส่วนเสียในการบริหารจัดการประมงอย่างมีประสิทธิภาพ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 22 กันยายน 2564
รัฐมนตรีว่าการกระทรวงยุติธรรม เร่งกรมราชทัณฑ์ติดตามวัคซีนผู้ต้องขังหลังกรมควบคุมโรคส่งให้เดือนนี้ 240,000 โดส พร้อมโชว์ยาฟ้าทะลายโจรมีสำรองให้นักโทษคนละ 64 เม็ด
รัฐมนตรีว่าการกระทรวงยุติธรรม เร่งกรมราชทัณฑ์ติดตามวัคซีนผู้ต้องขังหลังกรมควบคุมโรคส่งให้เดือนนี้ 240,000 โดส พร้อมโชว์ยาฟ้าทะลายโจรมีสำรองให้นักโทษคนละ 64 เม็ด สำรองส่วนกลาง 2 ล้านแคปซูล
เมื่อเวลา 09.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ผ่านระบบคอนเฟอร์เรนซ์ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายอายุตม์ สินธพพันธุ์ อธิบดีกรมราชทัณฑ์ พร้อม ผู้บริหารจากหน่วยงานต่าง ๆ เข้าร่วมประชุม
นายสมศักดิ์ กล่าวว่า จากสถานการณ์โควิด 19 ระบาด ส่งผลให้มีผู้ติดเชื้อโควิดในเรือนจำ ซึ่งที่ผ่านมาตนขอขอบคุณบริษัทต่าง ๆ ที่ให้การช่วยเหลือในการบริจาคยาฟ้าทะลายโจร หน้ากากอนามัย และอุปกรณ์ทางการแพทย์ต่าง ๆ ส่งผลให้สถานการณ์โควิดในเรือนจำดีขึ้นอย่างมากไม่พบการแพร่ระบาดในเรือนจำ 114 แห่ง มีนักโทษติดโควิดได้รับการรักษาจนหาย กว่า 59,119 ราย ส่วนกรมควบคุมโรคพร้อมสนับสนุนวัคซีนซิโนแวคเข็มแรกให้ผู้ต้องขัง 240,000 โดสที่ส่งให้เราภายในเดือนนี้ และวัคซีนเข็มที่สองจะมาภายในเดือนหน้าต่อทันที ต้องประสานให้จบภายในเดือนตุลาคม ซึ่งขณะนี้มีเรือนจำที่ยังไม่ได้ฉีด 47 แห่ง ผู้ต้องขัง 162,550 คน ทั้งนี้ ตนยืนยันว่ากรมราชทัณฑ์ดูแลผู้ต้องขังทุกคนตามมาตรฐานของกระทรวงสาธารณสุข ซึ่งผู้ต้องขังจะต้องได้รับวัคซีนครบทั้งสองเข็มโดยเร็วที่สุด เพื่อให้ญาติพี่น้องเกิดความสบายใจต่อการดูแลของกรมราชทัณฑ์
นายสมศักดิ์ กล่าวอีกว่า ส่วนนโยบายสำรองยาฟ้าทะลายโจร 50 เม็ด ต่อผู้ต้องขัง 1 คน ขณะนี้เรือนจำต่าง ๆ มียาสำรองครอบคลุมทุกแห่งแล้วเฉลี่ย 64 แคปซูลต่อคน ซึ่งยาฟ้าทะลายโจรในสต็อกสำรองของเรือนจำทั่วประเทศมีอยู่ 18.6 ล้านแคปซูล ส่วนสำรองส่วนกลางมีอยู่ 2 ล้านแคปซูล อีกเรื่องคือ งบค่าอาหารผู้ต้องขังของกรมราชทัณฑ์ ซึ่งยังค้างผู้ส่งอาหาร 2-3 พันล้านบาท ตนได้หารือกับผู้อำนวยการสำนักงบประมาณ ที่ให้เราทำเรื่องของบกลาง ขอให้เราช่วยกันติดตามเรื่องด้วย เพราะหากผู้ส่งไม่ส่งอาหารให้เรือนจำ ผู้ต้องขังไม่มีอาหารกิน กลัวจะยุ่งเกิดความวุ่นวายได้ ขอให้ข้าราชการใส่ใจ ทำกระบวนการต่างๆให้รวดเร็ว
วันอาทิตย์ที่ 5 ธันวาคม 2564
รมว.วธ.ร่วมพิธีวางพานพุ่มและถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รมว.วธ.ร่วมพิธีวางพานพุ่มและถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันที่ ๕ ธันวาคม ๒๕๖๔ เวลา ๐๘.๓๐ น. พลเอก ประยุทธ์ จันทร์โอชา นายกรัฐมนตรี และภริยา เป็นประธานในพิธีวางพานพุ่มและถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๔ โดยมีคณะรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ผู้แทนหน่วยงานภาครัฐ ภาคเอกชนและประชาชน เข้าร่วม ณ บริเวณพิธีท้องสนามหลวง
วันพฤหัสบดีที่ 1 กรกฎาคม 2564
เดินหน้า 3 โครงการแก้หนี้ให้ประชาชน
วันพุธที่ 23 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยประชาชนและผู้ประกอบการที่ได้รับผลกระทบจากโรคโควิด-19 จึงร่วมกับธนาคารแห่งประเทศไทยและสถาบันการเงิน จัดทำ 3 โครงการเพื่อแก้หนี้ให้แก่ประชาชน ได้แก่ ทางด่วนแก้หนี้ สำหรับลูกหนี้สินเชื่อรายย่อยทุกประเภท คลินิกแก้หนี้ สำหรับลูกหนี้ NPL บัตรเครดิตและสินเชื่อส่วนบุคคลที่ไม่มีหลักประกัน และมหกรรมไกล่เกลี่ยหนี้ สำหรับลูกหนี้บัตรเครดิต สินเชื่อส่วนบุคคลทุกสถานะ และสินเชื่อเช่าซื้อรถยนต์ โดยเป็นช่องทางในการขอความช่วยเหลือเพื่อปรับโครงสร้างการผ่อนชำระหนี้ให้สอดคล้องกับรายได้ที่ลดลง ผู้สนใจศึกษารายละเอียดเพิ่มเติมได้ที่เว็บไซต์ของศูนย์คุ้มครองผู้ใช้บริการทางการเงิน ธนาคารแห่งประเทศไทย หรือโทรสายด่วน 1213
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 27 พฤษภาคม 2565
ผู้ตรวจฯ เดชา เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติฯ ครั้งที่ ๔ (ภาคกลาง)
ผู้ตรวจฯ เดชา เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติฯ ครั้งที่ ๔ (ภาคกลาง)
ผู้ตรวจฯ เดชา เป็นประธานเปิดกิจกรรมสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติฯ ครั้งที่ ๔ (ภาคกลาง)
วันนี้ (27 พฤษภาคม) 2565 นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานเปิดกิจกรรมการสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติ ในการจัดทำข้อมูลภาคอุตสาหกรรมและการคาดการณ์สภาวะเศรษฐกิจอุตสาหกรรม ครั้งที่ ๔ (ภาคกลาง) โดยมีอุตสาหกรรมจังหวัดพระนครศรีอยุธยา ข้าราชการ เจ้าหน้าที่ผู้รับผิดชอบการจัดทำข้อมูลภาคอุตสาหกรรมและการเตือนภัยเศรษฐกิจอุตสาหกรรมระดับจังหวัด สำนักงานอุตสาหกรรมจังหวัดภาคกลางและใกล้เคียง 25 จังหวัด จำนวน 54 คน เข้าร่วมการสัมมนา ณ โรงแรม แคนทารี โฮเทล จังหวัดพระนครศรีอยุธยา
สำหรับการสัมมนาฯ ดังกล่าว มีวัตถุประสงค์ เพื่อให้เจ้าหน้าที่ผู้รับผิดชอบการจัดทำข้อมูลภาคอุตสาหกรรมและการเตือนภัยเศรษฐกิจอุตสาหกรรมระดับจังหวัด ในสำนักงานอุตสาหกรรมจังหวัดและเจ้าหน้าที่ที่เกี่ยวข้องมีความรู้ ความเข้าใจ สามารถจัดทําข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมและประยุกต์ใช้ในพื้นที่ได้ โดยได้รับเกียรติจากวิทยากรผู้ทรงคุณวุฒิจาก มูลนิธิสถาบันวิจัยนโยบายเศรษฐกิจการคลัง และสํานักงานเศรษฐกิจอุตสาหกรรม ซึ่งจะช่วยให้ผู้เข้าร่วมการอบรมได้รับความรู้ เกิดความเข้าใจทั้งด้านการจัดทําข้อมูลและการนำไปประยุกต์ใช้ให้เกิดประโยชน์อย่างมีประสิทธิภาพ
วันอาทิตย์ที่ 1 สิงหาคม 2564
เปิดทดลองฟรี! “รถไฟฟ้าสายสีแดง” เริ่ม ส.ค. นี้
....
ระบบรถไฟฟ้าชานเมืองสายสีแดง ช่วงบางซื่อ - รังสิต และช่วงบางซื่อ - ตลิ่งชัน จะเปิดทดลองให้บริการฟรีในวันที่ 2 ส.ค. นี้ เพื่อเชื่อมต่อการเดินทางจากรอบนอกเข้าสู่ตัวเมืองกรุงเทพชั้นใน โดยมีพิธีเปิดแบบออนไลน์ และปล่อยขบวนรถเที่ยวปฐมฤกษ์จากสถานีกลางบางซื่อเวลา 10.29 น.
.
ช่วงเวลาเปิดทดลองฟรีนี้ เริ่มตั้งแต่เดือน ส.ค. - ต.ค. 64 โดยจำกัดจำนวนผู้โดยสารไม่เกิน 50% ของความจุ ตามมาตรการควบคุมโรค
.
รถไฟสายสีแดงช่วงบางซื่อ - รังสิต ระยะทาง 26 กม. ประกอบด้วย 10 สถานี คือ สถานีกลางบางซื่อ จตุจักร วัดเสมียนนารี บางเขน ทุ่งสองห้อง หลักสี่ การเคหะ ดอนเมือง หลักหก และรังสิต ใช้เวลาเดินทางประมาณ 25 นาที
.
ส่วนช่วงบางซื่อ - ตลิ่งชัน ระยะทาง 15 กม. มี 3 สถานี คือ สถานีบางซ่อน บางบำหรุ และตลิ่งชัน ใช้เวลาเดินทางประมาณ 15 นาที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 24 มิถุนายน 2565
รมว.พม. เปิดศูนย์ช่วยเหลือสังคมต้นแบบ เขตหนองแขม กทม. มุ่งบูรณาการช่วยเหลือประชาชน - กลุ่มเปราะบาง แบบ One Stop Service
รมว.พม. เปิดศูนย์ช่วยเหลือสังคมต้นแบบ เขตหนองแขม กทม. มุ่งบูรณาการช่วยเหลือประชาชน - กลุ่มเปราะบาง แบบ One Stop Service
วันที่ 21 มิ.ย. 65เวลา 14.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดศูนย์ช่วยเหลือสังคมชุมชนรัฐเอื้อราษฎร์ เขตหนองแขม กรุงเทพมหานคร เป็นศูนย์ต้นแบบนําร่องในพื้นที่เขตหนองแขม เพื่อเป็นจุดบริการประชาชนและจัดสวัสดิการสังคมสำหรับกลุ่มเป้าหมายของกระทรวง พม. รวมทั้งกลุ่มเปราะบาง ได้แก่ เด็ก เยาวชน ผู้สูงอายุ คนพิการ คนเร่ร่อน ไร้บ้าน และผู้ด้อยโอกาส ที่ประสบปัญหาความเดือดร้อนทางสังคมและสถานการณ์โควิด - 19ในรูปแบบของการให้บริการแบบจุดเดียวเบ็ดเสร็จ (One Stop Service) โดยบูรณาการความร่วมมือระหว่างภาคีเครือข่ายทุกภาคส่วนในพื้นที่กับทุกส่วนราชการสังกัดกระทรวง พม. ตลอดจนอาสาสมัครพัฒนาสังคมและความมั่นคงของมนุษย์ หรือ อพม. อีกทั้งมอบประกาศนียบัตรให้กับอาสาสมัครพัฒนาสังคมและความมั่นคงของมนุษย์ในพื้นที่ จำนวน 8 ราย และงบประมาณโครงการพัฒนาคุณภาพชีวิตเมืองหนองแขม ร่วมใจสู้ COVID - 19 จำนวน 330,000 บาท เงินสงเคราะห์ผู้ประสบปัญหาทางสังคมกรณีฉุกเฉิน จำนวน 100,000 บาท เงินสงเคราะห์ผู้มีรายได้น้อยและผู้ไร้ที่พึ่ง จำนวน 20 ครอบครัว เงินสงเคราะห์เด็กในครอบครัวยากจน และมอบถุงยังชีพ จำนวน 100 ชุด ทั้งนี้ มี คณะผู้บริหารกระทรวง พม. ผู้อำนวยการเขตหนองแขม แกนนำและชาวชุมชนรัฐเอื้อราษฎร์ และผู้แทนกองทัพเรือ เข้าร่วมงาน
นายจุติกล่าวต่อไปว่า กระทรวง พม. มาเปิดศูนย์ช่วยเหลือสังคมชุมชนแห่งนี้ เพื่อมาดำเนินงานตามนโยบายที่ให้เข้าหาประชาชนให้ได้รับการอำนวยความสะดวกในการเข้าถึงบริการและสวัสดิการของรัฐ วันนี้ เรามาเพื่อรับทราบ รับรู้ปัญหาว่ามีอะไรบ้างที่ยังต้องปรับปรุง เพื่อให้สอดคล้องกับชุมชนในกรุงเทพฯ ซึ่งเรามีความตั้งใจจะเปิดให้ครบ 50 ศูนย์ในกรุงเทพฯ ถึงแม้ว่าพี่น้องประชาชนที่อยู่ในกรุงเทพฯ มีความสะดวกสบายแล้ว แต่มีส่วนหนึ่งที่ไม่สามารถเข้าถึงบริการและสวัสดิการของรัฐ วันนี้ เราเดินเข้ามาหาพร้อมกับประธานชุมชน ซึ่งเป็นคนที่ประสานงานกับกระทรวง พม. กทม. และอีกหลายกระทรวงที่จะดูแลพี่น้องประชาชน ดังนั้นตามนโยบายรัฐบาลเราจะไม่ทิ้งใครไว้ข้างหลัง และพูดอยู่เสมอว่า คุณอยู่ที่ไหน คุณลำบาก เราจะไปหาคุณให้ถึง ซึ่งเราทำตามที่พูด และวันนี้เป็นการทำความร่วมมือระหว่างภาคประชาชนกับกระทรวง พม. เป็นหลักการ ดังนั้น ประชาชนจะได้รับการดูแลอย่างรวดเร็วยิ่งขึ้น สำหรับศูนย์แห่งนี้ เราจะดูแลทุกคนโดยไม่เลือกปฎิบัติ และการฝึกอาชีพ ฝึกทักษะใหม่ๆ นับเป็นสิ่งจำเป็นที่ทุกคนต้องเรียนรู้ตลอดชีวิต ต้องมีรายได้เสริม ซึ่งจะตอบโจทย์ความต้องการความเดือดร้อนของพี่น้องประชาชน
นายจุติกล่าวเพิ่มเติมว่า หมู่บ้านรัฐเอื้อราษฎร์กองทัพเรือ เป็นโครงการก่อสร้างบ้านพักอาศัยของการเคหะแห่งชาติ (กคช.) ตั้งอยู่ที่แขวงหนองค้างพลู เขตหนองแขม กทม. โดยที่ดินเป็นกรรมสิทธิ์ของ กคช. เพื่อปลูกสร้างบ้านพักอาศัยสำหรับผู้มีรายได้น้อยถึงปานกลาง โดยมีขนาดพื้นที่ประมาณ 107 ไร่ ประกอบด้วยบ้านพักอาศัย ประเภทบ้านแฝด 2 ชั้น จำนวน 1,094 หน่วย ปัจจุบัน มีประชากรอาศัยอยู่ประมาณ 3,500 คน โดยมีการเสริมสร้างให้มีองค์กรในชุมชนดำเนินภารกิจในแต่ละด้านอย่างเข้มแข็งและต่อเนื่อง อาทิ ศูนย์ไกล่เกลี่ยภาคประชาชนแขวงหนองค้างพลู (04) เขตหนองแขม คณะกรรมการหมู่บ้านรัฐเอื้อราษฎร์ กองทัพเรือ และคณะกรรมการ 7 ชุมชนในหมู่บ้านรัฐเอื้อราษฎร เป็นต้น
วันเสาร์ที่ 11 กันยายน 2564
รัฐมนตรีว่าการกระทรวงยุติธรรม เสนอไอเดียให้ราชทัณฑ์พิจารณาปรับอุปกรณ์การนอนผู้ต้องขัง เพิ่มที่นอนยางพารา อาจนำร่องเรือนจำเบา หวังนักโทษมีสุขอนามัยที่ดีขึ้น-ช่วยเกษตรกรสวนยาง
รัฐมนตรีว่าการกระทรวงยุติธรรม เสนอไอเดียให้ราชทัณฑ์พิจารณาปรับอุปกรณ์การนอนผู้ต้องขัง เพิ่มที่นอนยางพารา อาจนำร่องเรือนจำเบา หวังนักโทษมีสุขอนามัยที่ดีขึ้น-ช่วยเกษตรกรสวนยาง แต่ต้องศึกษาให้ละเอียด ไม่อยากเพิ่มรายจ่ายให้สูงขึ้นจนเป็นภาระ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้หารือร่วมกับกรมราชทัณฑ์ และได้เสนอไอเดียให้ไปพิจารณาในเรื่องของการทำให้ผู้ต้องขังมีสุขภาพอนามัยที่ดีขึ้น โดยการปรับให้มีการใช้ที่นอนที่ทำจากยางพารา จากเดิมที่ผู้ต้องขังทุกคนจะได้รับผ้าห่มคนละ 3 ผืน เพื่อปูนอน หนุนหัวและใช้ห่ม เราอาจจะปรับให้เป็นที่นอนกับผ้าห่ม 2 ผืน โดยให้กรมราชทัณฑ์ไปศึกษาและพิจารณาดูว่าเป็นไปได้หรือไม่ เพราะอาจจะมีเรื่องของค่าใช้จ่ายที่เพิ่มขึ้น เพราะตนไม่อยากให้เพิ่มค่าใช้จ่ายที่สูงขึ้นให้กับกรมราชทัณฑ์ แต่หากทำได้ก็จะเป็นการช่วยเกษตรกรชาวสวนยางให้มีรายได้เพิ่มขึ้นด้วย ซึ่งหากสามารถปรับได้เราอาจจะใช้ในเรือนจำบางแห่ง ที่อาจจะไม่ได้มีผู้ต้องขังมากหรือเป็นเรือนจำที่ไม่ใช่เรือนจำควบคุมสูง ใช้เป็นเรือนจำนำร่อง เพราะตนเข้าใจถึงหลักมาตรฐานความปลอดภัยและความมั่นคงที่ผู้ต้องขังอาจใช้ที่นอนเป็นที่ซ่อนของต่างๆได้
นายสมศักดิ์ กล่าวว่า ในปัจจุบันเรือนจำทั่วประเทศมีผู้ต้องขัง 289,332 คน มีพื้นที่นอน 1.2 ตารางเมตรต่อคน โดยของใช้ส่วนตัวที่ผู้ต้องขังแต่ละคนจะได้รับเมื่อเข้าเรือนจำ ประกอบด้วย เครื่องใช้ส่วนตัว 8 รายการ ได้แก่ สบู่ ผงซักฟอก แปรงสีฟัน ยาสีฟัน ยาสระผม ขันอาบน้ำ รองเท้าฟองน้ำและผ้าอนามัยสำหรับผู้หญิง อุปกรณ์การนอนได้แก่ผ้าห่ม 3 ผืน โดยค่าใช้จ่ายส่วนตัวต่อคนแยกเป็น ผู้ชาย 440 บาทต่อเดือน ผู้หญิง 591.20 บาทต่อเดือน ส่วนค่าอุปกรณ์การนอน คิดเป็น 585 บาทต่อคน ซึ่งหากปรับเพิ่มที่นอนยางพาราเข้าไปก็จะทำให้ผู้ต้องขังมีสุขอนามัยที่ดีขึ้น แต่ต้องไม่เป็นการเพิ่มรายจ่ายที่สูงขึ้นให้กับกรมราชทัณฑ์ ดังนั้นต้องไปศึกษาอย่างละเอียดว่าทำได้หรือไม่
วันอังคารที่ 15 กุมภาพันธ์ 2565
ครม.เห็นชอบร่างแผนรองรับวิกฤตการณ์น้ำมันเชื้อเพลิง พ.ศ. 2563-2567 (ฉบับปรับปรุง ครั้งที่1)  เพิ่มประสิทธิภาพกองทุนน้ำมันดูแลเสถียรภาพราคาน้ำมันและเชื้อเพลิงในประเทศ
ครม.เห็นชอบร่างแผนรองรับวิกฤตการณ์น้ำมันเชื้อเพลิง พ.ศ. 2563-2567 (ฉบับปรับปรุง ครั้งที่1)  เพิ่มประสิทธิภาพกองทุนน้ำมันดูแลเสถียรภาพราคาน้ำมันและเชื้อเพลิงในประเทศ
วันที่ 15 กุมภาพันธ์ 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 15 ก.พ. 2565 ได้เห็นชอบร่างแผนรองรับวิกฤตการณ์น้ำมันเชื้อเพลิง พ.ศ. 2563-2567 (ฉบับปรับปรุง ครั้งที่1) เพื่อให้สอดคล้องกับการเปลี่ยนแปลงกรอบวงเงินกู้ตามพระราชกฤษฎีกาการเปลี่ยนแปลงกรอบวงเงินกู้เพื่อรักษาเสถียรภาพระดับราคาน้ำมันเชื้อเพลิงในประเทศ พ.ศ.2564 ซึ่งสำนักงานกองทุนน้ำมันเชื้อเพลิงได้ตราขึ้นเพื่อให้กองทุนน้ำมันและเชื้อเพลิงมีเงินเพียงพอในการบริหารจัดการกองทุนอย่างมีประสิทธิภาพ สามารถรักษาเสถียรภาพราคาน้ำมันในประเทศไม่ให้กระทบต่อค่าครองชีพของประชาชน
ทั้งนี้ ร่างแผนรองรับวิกฤตการณ์น้ำมันเชื้อเพลิงฯ ได้ทบทวนหลักเกณฑ์การบริหารกองทุนน้ำมันเชื้อเพลิงเพื่อรักษาเสถียรภาพระดับราคาน้ำมันเชื้อเพลิงในประเทศให้อยู่ในระดับที่เหมาะสมในกรณีวิกฤตการณ์ด้านน้ำมันเชื้อเพลิง ดังนี้
1. ทบทวนกรอบวงเงินกู้ จากเดิม ที่กำหนดว่า "...ต้องมีจำนวนเงินเพียงพอเพื่อใช้ในการบริหารจัดการกองทุนน้ำมันเชื้อเพลิง อย่างมีประสิทธิภาพ ซึ่งเมื่อรวมเงินกู้(จำนวนไม่เกิน 2 หมื่นล้านบาท) แล้วต้องไม่เกินจำนวน 40,000 ล้านบาท..." แก้ไขเป็น "...ต้องมีจำนวนเงินเพียงพอเพื่อใช้ในการบริหารจัดการกองทุนน้ำมันเชื้อเพลิงอย่างมีประสิทธิภาพ ซึ่งเมื่อรวมกับเงินกู้แล้วต้องไม่เกินจำนวน 4 หมื่นล้านบาท..."
2.ทบทวนกรณีฐานะกองทุนน้ำมันเชื้อเพลิงติดลบ จากเดิม "ข้อ 5.5) กรณีฐานะกองทุนน้ำมันเชื้อเพลิงติดลบ 20,000 ล้านบาท ให้กองทุนน้ำมันและเชื้อเพลิงหยุดการชดเชย" แก้ไขเป็น "กรณีฐานะกองทุนน้ำมันเชื้อเพลิงติดลบ 20,000 ล้านบาท หรือติดลบตามจำนวนที่กำหนดในพระราชกฤษฎีกาตามมาตรา 26 วรรคสาม แห่งพระราชบัญญัติกองทุนน้ำมันเชื้อเพลิง พ.ศ. 2562 ให้กองทุนน้ำมันเชื้อเพลิงหยุดการชดเชย"
---------------------------